laion/Wikipedia-Exotic huggingface dataset:
כימיה סביבתית

כימיה סביבתית היא תחום מדעי, העוסק בחקר תופעות כימיות וביוכימיות המתרחשות בטבע. היא חוקרת את האינטראקציה בין היסודות והתרכובות הכימיים (מקורות, פעילויות, תגובות, העברה, השפעות ומצב סופי) במערכת האקולוגית (האוויר, המים והקרקע ואורגניזמים חיים, כולל האדם). למטרה זאת היא פועלת בשני כיוונים: מדידת רמות המזהמים וחקר התנהגות המזהמים. הכימיה הסביבתית היא מדע בינתחומי המשלב בין הכימיה של הקרקע (אנ'), הכימיה של הסביבה המימית, הכימיה של האטמוספירה (אנ') והכימיה האנליטית. על מנת לחקור את השפעת הפליטות הכימיות על הסביבה, כתוצאה מהפעילות האנושית, יש להבין תחילה כיצד פועלת סביבה שאינה מזוהמת, ולהגדיר את זהותם, ריכוזם ופעילותם של החומרים הכימיים הנמצאים בה באופן טבעי. לצורך כך, הכימאים הסביבתיים משתמשים במגוון רחב של עקרונות ושיטות השאובים מכל תחומי הכימיה ומדעי הסביבה. מזהם הוא חומר שנוכח בטבע ברמה גבוהה יותר מזאת שנקבעה עבורו, או אשר אין מקומו בטבע, ולו השפעה מזיקה על הסביבה. המזהמים יכולים להיות תוצאה של פעילות אנושית או של פעילות ביולוגית והשפעתם המזיקה עשויה להתגלות זמן מה לאחר איתורם. להלן כמה דוגמאות של מזהמים: מתכות כבדות הגורמות לזיהום הקרקע ומקורם בתהליכים תעשייתיים. המתכות הכבדות נקלטות מהקרקע על ידי שורשי הצמחים ומועברות אל בני האדם ואל בעלי החיים במזון. צריכה ממושכת של מזון המכיל ריכוז גבוה של מתכות כבדות עלולה לגרום למחלות שונות. מתכות כבדות עלולות לחלחל מהקרקע אל מקורות המים ולפגוע באורגניזמים החיים בהם. PAHs (פחמימנים ארומטיים רב-טבעתיים) נוצרים ונפלטים בתהליכי עיבוד פחם, נפט גולמי, וגז טבעי. מקור זיהום נוסף הן דליפות נפט וסולר גדולות לתוך מי האוקיינוסים מאוניות משא המובילות נפט ומוצריו. זיהום האוויר, הקרקע ומקורות המים ב- PAH מסכן את חיי החי והצומח באזורים המזוהמים. דשנים, חומרי הדברה והפרשות בעלי חיים המחלחלים מקרקע חקלאית אל מי התהום ואל המים העיליים פוגעים באיכות המים. חומרים רדיואקטיביים מגיעים לסביבה כתוצאה מפליטות קרינה מכורים גרעיניים (כתוצאה מתקלות בייצור, רעידות אדמה וכו'), או מתעשיות המשתמשות בחומרים רדיואקטיביים חקר התנהגותם של המזהמים והשפעתם על הסביבה נועד לקבוע את הרמות המרביות המותרות של אותם חומרים באוויר, במים ובקרקע. נתונים אלה מהווים בסיס לעריכת החוקים, התקנות והתקנים לשמירה על איכות הסביבה. בישראל, המשרד לאיכות הסביבה והגופים הכפופים לו נעזרים במעבדות המתמחות בתחום הכימיה הסביבתית כדי לאכוף את התקנות למניעת זיהום המים, האוויר והקרקע. מטרת בדיקות המעבדה היא גילוי, זיהוי וכימות המזהמים, מקורם, רמתם וטבעם. לצורך הוכחת העמידה בדרישות הרגולטוריות, המעבדות לכימיה סביבתית משתמשות בשיטות בדיקה שעברו ביקורת עמיתים, אושרו ופורסמו על ידי גורמים ממשלתיים וארגוני מחקר פרטיים, ובכל הטכניקות והמכשור האנליטי המקובלים. כימיה ירוקה מדיה וקבצים בנושא כימיה סביבתית בוויקישיתוף AQUATIC CHEMISTRY:CHEMICAL PROCESSES IN LAKES. WERNER STUMM, ED. WILEY-INTERSCIENCE Environmental Chemistry Environmental Chemistry - an overview | ScienceDirect Topics, www.sciencedirect.com משרד הבריאות, מתכות כבדות במזון משרד הבריאות, סיכום סקר לזיהוי ולכימות תרכובות PAH
ההיפודרום של ביירות

ההיפודרום של ביירות (שמו המלא בצרפתית: Hippodrome du parc de Beyrouth) הוא מסלול מרוצי סוסים הממוקם בעיר ביירות, בירת לבנון. הרעיון להקמת ההיפודרום נהגה בתחילת המאה העשרים על ידי עשירי ביירות, שביקשו להקים בעיר מסלול מרוצים בסגנון מערבי ולצידו קזינו. הקמת ההיפודרום החלה בשנת 1916 על ידי אלפרד סורסוק, על חלק משטחו של יער האורנים של ביירות. הקמתו הושלמה בשנת 1921. מבנה שהוקם לידו ממערב ויועד לשמש כקזינו הפך למעונו של הנציב העליון של המנדט הצרפתי בלבנון. בצמוד להיפודרום ממזרח ניצב המוזיאון הלאומי של ביירות. להיפודרום צורה אובלית. אורכו ממזרח למערב הוא כ-550 מטר, ורוחבו מצפון לדרום כ-180 מטר. בשנות ה-60 היה ההיפודרום שוקק פעילות, והתקיימו בו שני מרוצי סוסים בכל שבוע. יחידות של צה"ל התמקמו בהיפודרום במהלך המצור על ביירות בקיץ 1982. ההיפודרום הוא למעשה מסלול מרוצי הסוסים השני שהוקם בעיר. קדם לו ההיפודרום הרומי של ביירות (אנ'), ששרידיו שוכנים בצפון העיר, בקרבת הנמל ובסמוך לבית הכנסת מגן אברהם. מדיה וקבצים בנושא ההיפודרום של ביירות בוויקישיתוף אתר האינטרנט של ההיפודרום
We Are Family

"We Are Family" הוא סינגל שהוקלט על ידי הלהקה האמריקאית, סיסטר סלדג' (אנ'), שנכתב, הולחן והופק על ידי ברנרד אדוארדס (אנ') ונייל רוג'רס. במקור, השיר הוצע לאטלנטיק רקורדס, ויצא לבסוף על ידי קוטילון רקורדס (אנ'). השיר יצא באפריל 1979 כסינגל מתוך אלבום האולפן השלישי של הלהקה בעל אותו השם (אנ'), והחלה לזכות בהשמעה במועדונים וברדיו, ובסופו של דבר נהיה שיר החתימה של הלהקה. קבוצת הבייסבול האמריקאית, פיטסבורג פיירטס, משתמשת בשיר, מאז 1979, כשיר הקבוצה. בדצמבר 2007, פורסם כי השיר יכנס להיכל התהילה של הגראמי (אנ'). ווידאו קליפ מוזיקלי לקידום הסינגל צולם ב-1979. בווידאו קליפ, ניתן לראות את הלקה לובשת אדום ורוקדת לצלילי השיר ברחוב. מאוחר יותר הוא פורסם ביוטיוב ב-13 בדצמבר 2013. נכון לנובמבר 2022, הווידאו קליפ צבר למעלה מ-6.2 מיליון צפיות. המגזין בילבורד דירג את השיר במקום ה-18 ברשימת 35 שירי הדיסקו הטובים ביותר אי פעם ב-2016 ובמקום ה-20 ברשימת 100 שירי להקות הבנות הגדולים ביותר בכל הזמנים ב-2017. ב-2022, המגזין רולינג סטון דירג את השיר במקום ה-34 ברשימת 200 שירי הדאנס הגדולים ביותר בכל הזמנים. מידע על היצירה "We Are Family" באתר מיוזיק בריינז מילות השיר "We Are Family" באתר Genius גרסאות נוספות ל"We Are Family" באתר SecondHandSongs סרטון השיר "We Are Family" באתר יוטיוב Irvin, Jim; McLear, Colin (2000). The Mojo Collection. Edinburgh, Scotland: Canongate Books, Ltd. p. 421. ISBN 978-1-84195-973-3. ארכיון מ-2022-11-14. נבדק ב-2022-11-11. "Joni Sledge, member of the group Sister Sledge, dies aged 60". The Guardian. 11 במרץ 2017. ארכיון מ-2017-03-12. נבדק ב-2 באפריל 2018. {{cite web}}: (עזרה) The Story Of The 1979 Pittsburgh Pirates (ארכיון) "Sister Sledge - We Are Family (Official Music Video)". YouTube. 13 בדצמבר 2013. ארכיון מ-2022-11-13. נבדק ב-7 בנובמבר 2021. {{cite web}}: (עזרה) "The 35 Best Disco Songs Ever". Billboard. 20 ביולי 2016. ארכיון מ-2022-05-21. נבדק ב-1 בנובמבר 2022. {{cite journal}}: (עזרה) "100 Greatest Girl Group Songs of All Time: Critics' Picks". Billboard. ארכיון מ-2018-01-26. נבדק ב-1 בנובמבר 2022. {{cite journal}}: (עזרה) Dolan, Jon; Lopez, Julyssa; Matos, Michaelangelo; Shaffer, Claire (22 ביולי 2022). "200 Greatest Dance Songs of All Time". Rolling Stone. ארכיון מ-2022-10-31. נבדק ב-30 באוקטובר 2022. {{cite web}}: (עזרה) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) John Carr (9 בפברואר 1980). "Greeks Grind To Foreign Product" (PDF). Billboard: 32. ארכיון (PDF) מ-2022-01-20. נבדק ב-19 בספטמבר 2021 – via World Radio History. {{cite journal}}: (עזרה) Sister Sledge – We Are Family, BPI (באנגלית) (ארכיון) Sister Sledge – We Are Family, RIAA (באנגלית) (ארכיון)
10:35

10:35 הוא סינגל של הדי ג'יי הולנדי טייסטו, שהוקלט על ידי הזמרת-יוצרת הקנדית טייט מקריי, מתוך אלבום האולפן השמיני שלו, Drive‏ (2023). הוא יצא לאור ב-11 בנובמבר 2022, על ידי חברת התקליטים יוניברסל מיוזיק גרופ, מיוזיקל פרידום ו-PM:AM, כסינגל השישי מתוך האלבום. השיר הגיע למקום ה-19 במצעד הסינגלים הנורווגי. השיר נכתב על ידי איימי אלן, אפל.די.אפ, פרגי, ניקולס רובניס, ראיין טדר, סקוט האריס, טייט מקריי, תומאס ואן מוסר וגם ויל.איי.אם והופק על ידי לוסטבוי, ראיין טדר וטייסטו. "10:35" דוגם חלק מתוך השיר "Pump It" (אנ') של הרכב ההיפ הופ האמריקאי בלאק אייד פיז. על כן, צורפו חברי ההרכב כחלק מכותבי השיר. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות. הווידאו קליפ הרשמי של השיר פורסם ב-3 נובמבר 2022 בשידור חי. במאית הווידאו קליפים האנגלייה קורטני פיליפס ביימה אותו, והוא הופק על ידי מארק גיבונס ולוגה פודסטה. לאורכו של הקליפ, ניתן לראות את מקריי רוקדת לצלילי השיר בבגדים שעוצבו במיוחד עבורו, כמו גם את טייסטו בסופו. נכון לנובמבר 2022 עומד מונה הצפיות של הקליפ על למעלה מ-2 מיליון צפיות. מידע על הסינגל "10:35" באתר מיוזיק בריינז מידע על היצירה "10:35" באתר Discogs מילות השיר "10:35" באתר Genius סרטון השיר "10:35" באתר יוטיוב איימי אלן, אפל.די.אפ, פרגי, ניקולס רובניס, ראיין טדר, סקוט האריס, טייט מקריי, תומאס ואן מוסר, ויל.איי.אם Tiësto & Tate McRae – 10:35, נבדק ב-2022-11-11 DRIVE by Tiësto, Genius (באנגלית) Singel 2022 uke 45, topplista.no Black Eyed Peas – Pump It, נבדק ב-2022-11-11 10:35, 2022-11-03, נבדק ב-2022-11-11 Tiësto - 10:35 (feat. Tate McRae) (Official Music Video), נבדק ב-2022-11-11 Michael Cusson, Luxembourg Songs, Billboard, ‏18 במרץ 2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית)
King's Disease III

King's Disease III הוא אלבום האולפן ה-16 של הראפר האמריקאי נאז. האלבום יצא לאור ב-11 בנובמבר 2022 על ידי חברת התקליטים מאס אפיל רקורדס. האלבום הוא האלבום השלישי בסדרת האלבומים של King's Disease, והוא משמש כהמשך לאלבומו King's Disease מ-2020 ואלבומו מ-2021 King's Disease II. האלבום, כמו בשני האלבומים הקודמים בסדרה, הופק על ידי היט-בוי. ב-24 בדצמבר 2021, נאז הוציא בהפתעה את אלבומו ה-15, Magic. אחד משירי האלבום, "Ugly", אישר שאלבום השלישי בסדרת King's Disease נמצא בעבודה. באותו יום, לאחר יציאת האלבום, הכריז המפיק היט-בוי באמצעות טוויטר שהוא ונאז החלו לעבוד על האלבום השלישי בסדרת King's Disease. ב-18 באוקטובר 2022, נאז הכריז על האלבום, יחד עם תאריך היציאה שלו, עם פוסטר פרסומי דרך פלטפורמות המדיה החברתית שלו. מידע על האלבום King's Disease III באתר MusicBrainz מידע על האלבום King's Disease III באתר AllMusic האלבום King's Disease III באתר Discogs האלבום King's Disease III באתר ספוטיפיי האלבום King's Disease III באתר דיזר האלבום King's Disease III באתר אפל מיוזיק האלבום King's Disease III באתר טיידל האלבום King's Disease III באתר יוטיוב Strauss, Matthew (9 בנובמבר 2022). "Nas Details New Album King's Disease III". Pitchfork. נבדק ב-11 בנובמבר 2022. {{cite web}}: (עזרה) Price, Joe (24 בדצמבר 2021). "Hit-Boy Says 'King's Disease III' With Nas Is on the Way". Complex. נבדק ב-18 באוקטובר 2022. {{cite web}}: (עזרה) @nas. "11•11" (Tweet) – via Twitter.
יו לונג

יו לונג (בסינית מנדרינית: 余隆; בפין-יין: Yú Lóng; נולד ב-1 ביולי 1964) הוא מנצח סיני. כיום הוא מנהל אמנותי ומנצח ראשי של התזמורת הפילהרמונית הסינית ושל התזמורת הסימפונית של שאנגחאי, מנהל מוזיקלי של התזמורת הסימפונית של גואנגג'ואו, ומנצח אורח ראשי של התזמורת הפילהרמונית של הונג קונג. יו הוא גם יו"ר הוועדה האמנותית של פסטיבל המוזיקה בבייג'ינג ומנהל שותף של פסטיבל המוזיקה MISA. יו לונג הוא בנם של דינג ג'יאנואו (פסנתרנית) ויו ליקסון (כוריאוגרף). יו נולד למשפחה של מוזיקאים בשאנגחאי, סין וגדל במהלך מהפכת התרבות שם. יו קיבל את החינוך המוזיקלי בילדותו המוקדמת החל בלימודי פסנתר מסבו, המלחין דינג שאנד. הוא המשיך את לימודי הפסנתר שלו בקונסרבטוריון של שאנגחאי, וגם החל בלימודי ניצוח, וסיים את לימודיו בקונסרבטוריון בשנת 1987. בהמשך למד מוזיקה באירופה באוניברסיטת ברלין לאמנויות. לאחר שחזר מאירופה, מונה יו למנצח הראשי של תיאטרון האופרה המרכזי בבייג'ינג ב-1992, וכיהן במשך שלוש שנים. הוא הפיק אופרות עבור המועצה העירונית של הונג קונג במשך חמש שנים. הוא היה מייסד פסטיבל המוזיקה של בייג'ינג ב-1998, והפך למנהל האמנותי הראשון שלו. בשנת 2000, ממשלת סין הזמינה את יו לקחת על עצמו את המנהיגות של תזמורת רשות השידור הסינית (נקראת גם התזמורת הסימפונית הלאומית של סין). יו ערך אודישנים פתוחים, והתזמורת הפכה לתזמורת הסינית הראשונה שגייסה את כל המבצעים שלה בדרך זו. השם של הסימפונית שונה לתזמורת הפילהרמונית הסינית. בשנת 2008, יו והפילהרמונית הסינית הופיעו עבור האפיפיור בנדיקטוס השישה עשר בוותיקן, כחלק מיוזמה דיפלומטית מוגברת בין סין לוותיקן. ביולי 2014, הפילהרמונית הסינית הייתה התזמורת הסינית הראשונה שהופיעה בפרומס של ה-BBC. בשנת 2003, התזמורת הסימפונית של גואנגג'ואו מינתה את יו למנהל המוזיקלי שלה. בשנת 2009, התזמורת הסימפונית של שאנגחאי מינתה את יו למנהל המוזיקלי שלה. במהלך כהונתו, התזמורת החלה את פסטיבל המוזיקה MISA באוגוסט 2010, בנתה בית חדש לתזמורת (האולם הסימפוני של שאנגחאי) ב-2014, הקימה את האקדמיה לתזמורת שאנגחאי ב-2014, והקימה את האקדמיה בשאנגחאי. התחרות הבינלאומית לכינור ע"ש אייזק שטרן ב-2016. יו חלק את תפקיד המנהל האמנותי של פסטיבל המוזיקה MISA עם צ'ארלס דוטויט מאז השקת הפסטיבל ב-2010. בינואר 2015, יו התמנה למנצח אורח ראשי של התזמורת הפילהרמונית של הונג קונג, הראשון מינוי מנצח סיני ביבשת לתפקיד. ביוני 2018 הכריזה דויטשה גרמופון על עסקת הקלטות בלעדית עם יו לונג והתזמורת הסימפונית של שאנגחאי. מדיה וקבצים בנושא יו לונג בוויקישיתוף אתר האינטרנט הרשמי של יו לונג יו לונג, באתר MusicBrainz (באנגלית)
תל בירה

תל בירה הוא אתר ארכאולוגי ממזרח לעכו, בתחום קיבוץ יסעור. הממצאים הראשונים מהאתר הם מתקופת הברונזה התיכונה, בה התקיים באתר יישוב ונמצאו קברים שכללו מנחות קבורה. ביצורי העיר חוזקו בתקופה הישראלית; בתקופת הברזל הייתה העיר דוגמה מייצגת ליישוב כפרי פיניקי. חלקים מהעיר נותרו בשימוש עד התקופה הפרסית וראשית התקופה ההלניסטית. גם מהתקופה הפרסית נותרו קברים. ויליאם אולברייט ובנימין מזר זיהו את התל עם העיר רחוב, עיר כנענית ועיר הלויים ישראלית בנחלת שבט אשר. נורית פייג, ממצאים מתקופות הברונזה והברזל ממערב לתל בירה, עתיקות 89, 2017, עמ' 39*–74* מישל יתאח, תל בירה, חדשות ארכיאולוגיות קח, 1998, עמ' 174–174 Yardenna Alexandre, Edna J. Stern, Phoenician Cremation Burials at Tel Bira, 'Atiqot 42, 2001, עמ' 183–195 Anastasia Shapiro, Petrographic Examination of Selected Vessels from Tel Bira, 'Atiqot 89, 2017, עמ' 35–39 Omar Zidan, Tell Bira, Yas‘ur: Final Report, Hadashot Arkheologiyot: Excavations and Surveys in Israel 126, 2014 תל בירה (יסעור) – 1978, חדשות ארכיאולוגיות סט/עא, 1979, עמ' 33 תל בירה (יסעור) – 1978, חדשות ארכיאולוגיות סט/עא, 1979, עמ' 34 ערן אריה, משחקי הכס: יחסי ישראל ופיניקיה מנקודת מבט ארכאולוגית, ארץ-ישראל: מחקרים בידיעת הארץ ועתיקותיה לג, 2018, עמ' 42 עדנה שטרן, תל בירה, חדשות ארכיאולוגיות קג, 1995, עמ' 24 William F. Albright, Contributions to the Historical Geography of Palestine, The Annual of the American School of Oriental Research in Jerusalem 2/3, 1921, עמ' 27 doi: 10.2307/3768450 William F. Albright, Contributions to the Historical Geography of Palestine, The Annual of the American School of Oriental Research in Jerusalem 2/3, 1921, עמ' 1–46 doi: 10.2307/3768450 B. Mazar, Dor and Rehob in the Egyptian City Lists, ידיעות החברה לחקירת ארץ-ישראל ועתיקותיה 27, 1963, עמ' 139–144 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
ריקרדו הורטה

ריקרדו ז'ורז'ה לוז הורטה (בפורטוגזית: Ricardo Jorge Luz Horta; נולד ב-13 בפברואר 2000 בסוברדה שבפורטוגל) הוא כדורגלן פורטוגזי המשחק בעמדת קשר הכנף בקבוצת ספורטינג בראגה מליגת העל הפורטוגלית ובנבחרת פורטוגל. הורטה גדל במחלקות הנוער של בנפיקה ליסבון וויטוריה סטובל. ב-7 באפריל 2013 ערך את הופעת הבכורה שלו בקבוצה הבוגרת של ויטוריה סטובל, בהפסד 1–2 לריו אבה במסגרת המחזור ה-25 בליגת העל הפורטוגלית לעונת 2012/2013. הוא ערך 34 הופעות ליגה במדי המועדון, בהן הבקיע שישה שערים. ב-12 ביולי 2014 חתם הורטה על חוזה לחמש עונות במאלגה מלה ליגה. הוא ערך 48 הופעות ליגה במדי המועדון, בהן הבקיע שער אחד. ב-5 ביולי 2016 הושאל הורטה למשך עונה אחת לספורטינג בראגה מליגת העל הפורטוגלית. ב-18 ביולי 2017 חתם על חוזה קבוע במועדון. ב-7 בספטמבר 2014 ערך הורטה את הופעת הבכורה שלו בנבחרת פורטוגל, בהפסד 0–1 לנבחרת אלבניה במסגרת מוקדמות יורו 2016. ב-2 ביוני 2022 הבקיע את שער הבכורה שלו בנבחרת, בתיקו 1-1 נגד נבחרת ספרד במסגרת ליגת האומות 2022/2023. נכלל בסגל נבחרת פורטוגל לטורניר מונדיאל 2022. אחיו הוא הכדורגלן אנדרה הורטה (אנ'). ספורטינג בראגה גביע הליגה הפורטוגלית (1): 2019/2020 הגביע הפורטוגלי (1): 2020/2021 מדיה וקבצים בנושא ריקרדו הורטה בוויקישיתוף ריקרדו הורטה, ברשת החברתית אינסטגרם ריקרדו הורטה, באתר Transfermarkt ריקרדו הורטה, באתר Soccerway ריקרדו הורטה, באתר BDFutbol ריקרדו הורטה, באתר WorldFootball.net ריקרדו הורטה, באתר National Football Teams ריקרדו הורטה, באתר FootballDatabase.eu Portuguese-born Ricardo Horta joins Málaga CF באתר הרשמי של מאלגה, 12 ביולי 2014 (באנגלית) Ricardo Horta loaned out to Sporting de Braga באתר הרשמי של מאלגה, 5 ביולי 2016 (באנגלית) A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית) André Horta acredita numa surpresa na Luz באתר Record, ‏ 13 בפברואר 2015 (בפורטוגזית)
פמארה דיידהיו

פמארה דיידהיו (בצרפתית: Famara Diédhiou; נולד ב-15 בדצמבר 1992 בסן-לואי שבסנגל) הוא כדורגלן סנגלי המשחק בעמדת החלוץ בקבוצת אלניהספור מליגת על הטורקית ובנבחרת סנגל. דיידהיו החל את הקריירה המקצוענית שלו בקבוצות ASM בלפור, אפינאל וגזלק אז'אקסיו מהליגות הנמוכות בצרפת, ולאחר מכן שיחק בסושו ובקלרמון פוט מליגת המשנה הצרפתית. ב-2 ביולי 2016 חתם דיידהיו באנז'ה מליגת העל הצרפתית. הוא ערך 31 הופעות ליגה במדי המועדון, בהן הבקיע שמונה שערים. ב-28 ביוני 2017 חתם דיידהיו על חוזה לארבע עונות בבריסטול סיטי מהפוטבול ליג צ'מפיונשיפ. הוא שיחק במועדון במשך ארבע עונות, בהן ערך 154 הופעות ליגה והבקיע 46 שערים. ב-19 ביולי 2021 חתם דיידהיו על חוזה לארבע עוונת באלניהספור מליגת העל הטורקית. ב-31 במאי 2014 ערך דיידהיו את הופעת הבכורה שלו בנבחרת סנגל, בתיקו 2-2 נגד נבחרת קולומביה במשחק ידידות. ב-3 בספטמבר 2016 הבקיע את שער הבכורה שלו בנבחרת, בניצחון 2-0 על נבחרת נמיביה במסגרת מוקדמות גביע אפריקה לאומות 2017. הוא היה חלק מסגל נבחרת סנגל בטורניר גביע אפריקה לאומות 2017, וערך הופעה אחת בטורניר. כמו כן, הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך חמש הופעות בטורניר. נכלל בסגל נבחרת סנגל לטורניר מונדיאל 2022. נבחרת סנגל גביע אפריקה לאומות (1): 2021 מדיה וקבצים בנושא פמארה דיידהיו בוויקישיתוף פמארה דיידהיו, באתר Transfermarkt פמארה דיידהיו, באתר Fussballdaten.de (בגרמנית) פמארה דיידהיו, באתר Soccerway פמארה דיידהיו, באתר WorldFootball.net פמארה דיידהיו, באתר National Football Teams פמארה דיידהיו, באתר FootballDatabase.eu Club record fee lands Senegal international Diédhiou באתר הרשמי של בריסטול סיטי, 28 ביוני 2017 (באנגלית) Famara Diedhiou Alanyaspor'umuzda באתר הרשמי של אלניהספור, 19 ביולי 2021 (בטורקית) Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
מאסטריכט (גיל גאולוגי)

מאסטריכט הוא הגיל הרביעי והאחרון בתקופת הסנון שבתת-התור קרטיקון עליון (על פי שיטת החלוקה הישנה) או הגיל השישי והאחרון בתת-התור קרטיקון עליון (על פי שיטת החלוקה העכשווית) שבתור הקרטיקון, ולכן גם תקופת הזמן הסוגרת את עידן המזוזואיקון. גיל מאסטריכט השתרע על פני תקופת הזמן שמלפני 72.1 מיליון שנה ועד לפני 66 מיליון שנה. באמריקה הצפונית חל דילול במספר מיני הדינוזאורים יחסית לקמפן והפאונות נשלטו בעיקר בידי צרטופסים והדרוזאוריים. הזאורופודים היו מעטים בתקופה זו. הדינוזאור הגדול הנפוץ ביותר בתקופה זו באמריקה הצפונית היה הטריצרטופס, ואילו טורף העל של אמריקה הצפונית בתקופה זו היה הטירנוזאורוס רקס. מקורות עיקריים של מאובנים מתקופה זו הם תצורת הל קריק ותצורת לאנס במערב ארצות הברית. גם באלברטה שבקנדה נמצאו מאובנים רבים מתקופה זו. בתום גיל זה אירעה ההכחדה ההמונית המכונה "הכחדת קרטיקון-שלישון" (על גבול קרטיקון-שלישון). באירוע הכחדה זה נעלמו קבוצות בעלי חיים רבות המהוות כ-50% מכלל המינים בתקופה זו, בהן הדינוזאורים, הפלסיוזאורים והמוסאזאורים, וכן קבוצות ידועות פחות. גיל המוסאזאורוס האחרון הידוע ששרידיו נמצאו בהולנד הוערך בין 65.4 מיליון שנה ל 64.9 מיליון שנה. גיל מאסטריכט קרוי על שם העיר מאסטריכט בהולנד, שלידה זוהתה לראשונה שכבת הסלע מגיל זה. מדיה וקבצים בנושא מאסטריכט בוויקישיתוף מאסטריכט, באתר אנציקלופדיה בריטניקה (באנגלית) כמה מגוון היצורים שחיו ונכחדו בתקופת המאסטריכט: טריצרטופס טירנוזאורוס דיינוכיירוס אלברטוזאורוס אדמונטוניה אריסטונקטיס (Aristonectes) קוואצלקואטלוס כארונוזאורוס (Charonosaurus) ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
2021 במדע

9 בפברואר – משימת תקווה מאדים של איחוד האמירויות הערביות נכנסה למסלול סביב מאדים. 10 בפברואר – טיאנוון-1 הסינית הגיעה למסלול סביב מאדים 20 בפברואר – חללית מארס 2020 נחתה בקרקעית המאדים 24 בדצמבר – בעקבות מדידות סייסמיות התגלתה פגיעה במאדים על ידי מטאוריט ויצירת מכתש ענק 25 בדצמבר – שיגור טלסקופ החלל ג'יימס וב 6 בינואר – בסין דווח על בניית רשת תקשורת קוונטית בעלת 600 סיבים אופטיים באורך כולל 4600 ק"מ 7 במאי – מתקפת הסייבר על קולוניאל פייפליין 18 במאי – חברת גוגל פיתחה מערכת LaMDA, שמסוגלת לשוחח עם בני אדם על נושא חופשי 18 ביולי – פרסום על קיום תוכנה פגסוס 26 ביולי – פרסום מחקר סיכומי על השפעות ארוכות טווח של הקורונה 21 בספטמבר – ביצוע השתלה של לב מלאכותי 23 בנובמבר – גילוי וריאנט אומיקרון של נגיף הקורונה 20 בינואר – גילוי שימוש בסימנים על ידי בני אדם לפני כ-120 אלף שנה 13 בינואר – גילוי שיא חדש בעליית טמפרטורה של האוקיינוסים 22 בינואר – גילוי הקטנה משמעותי של אוכלוסיית הדבורים 17 בפברואר – פענוח DNA של ממותה מלפני מיליון שנים 13 באפריל – גילוי פרוטיסטים Bicellum brasieri מלפני מיליארד שנים מראים שככל הנראה רב-תאיים ראשונים נצרו באגם ולא באוקיינוס 25 ביוני – שרידים שהתגלו בשנת 1936 בסין שייכים ל- Homo longi שחי לפני 136 אלף שנים 9 באוגוסט – פרסום דו"ח ההערכה השישי של הפאנל הבין-ממשלתי לשינוי האקלים פרס נובל: פרס נובל לפיזיקה סוקורו מנבה וקלאוס האסלמן מארצות הברית על מודלים פיזיקליים של אקלים כדור הארץ, כימות השתנותו והחיזוי האמין של ההתחממות עולמית ג'ורג'ו פאריזי מאיטליה על גילוי ההשפעה ההדדית של אי-סדר ופלקטואציות במערכות פיזיקליות מקנה מידה אטומי ועד פלנטרי פרס נובל לכימיה – בנימין ליסט ודייוויד מקמילן על פיתוח קטליזה אורגנית א-סימטרית פרס נובל לפיזיולוגיה ורפואה – דייוויד ג'וליוס וארדם פטפוטיאן על גילוי קולטנים לטמפרטורה ולמגע פרס אבל – אבי ויגדרזון, לסלו לובאס- על פיתוח תורת הסיבוכיות ותורת הגרפים, והקשרים בין תחומים אלה 4 בינואר – מרטינוס פלטמן פיזיקאי הולנדי, חתן פרס נובל (נולד ב -1931) 28 בינואר – פול קרוצן, כימאי הולנדי, חתן פרס נובל (נולד ב-1933) 1 באפריל – איסאמו אקאסאקי, פיזיקאי יפני, חתן פרס נובל (נולד ב-1929) מדיה וקבצים בנושא 2021 במדע בוויקישיתוף פגיעת מטאוריט במאדים רשת תקשורת קוונטית בסין פיתוח מערכת על ידי גוגל השפעת אורכת טווח של קורונה ביצוע השתלת לב מלאכותי גילויים ארכאולוגיים באזור רמלה טמפרטורת האוקיינוסים הקטנת אוכלוסיית הדבורים פענוח DNA של ממותה גילוי מאובן מלפני מיליארד שנים גילוי אנתרופולוגי בסין
ינון בן נריה

ינון בן נריה הוא רופא ואימונולוג, פרופסור מן המניין בבית הספר לרפואה באוניברסיטה העברית בירושלים. מבכירי חוקרי הסרטן בישראל. בן נריה סיים לימודי רפואה באוניברסיטת תל אביב בשילוב עם לימודי דוקטורט באימונולוגיה במכון ויצמן למדע. עם סיום השרות הצבאי כרופא קרבי הוא יצא להשתלמות בתר-דוקטורט במכון הטכנולוגי של מסצ'וסטס שם חקר את הגנים והחלבונים המעורבים בלוקמיה כרונית. בשובו לארץ בשנת 1986 הוא קיבל משרה במרכז לאוטנברג לאימונולוגיה בבית הספר לרפואה של האוניברסיטה העברית, שם הוא מכהן כיום כפרופסור, ראש קבוצת מחקר וסגן דיקן למחקר. קבוצת המחקר של בן נריה חוקרת איתות ביולוגי, תהליכי בקרה בתאים נורמליים המשתבשים בתאי סרטן. בין הישגי המחקר של הקבוצה נמנים זיהוי קולטן תאי המזרחן חלבונים בתגובה לעקה חמצנית, הדגמה ראשונה של תהליך צימוד יוביקויטין לחלבון כתהליך המניע את הפעלת פקטור שיעתוק הגנים המרכזי בדלקת וזיהוי האנזימים המבקרים את תהליך ההפעלה, זיהוי אנזימי מפתח במסלול איתות התפתחותי חשוב ועוד. בין התרומות של בן נריה לחקר הסרטן נמנים זיהוי הגורם המולקולרי הראשון המסביר את הקשר בין דלקת וסרטן, גילוי דלקת סמויה הנפוצה בתאים סרטניים ומזרזת התפתחות סרטן בנוכחות מוטציות סרטניות, ואפיון גנים המשחקים תפקיד מפתח בסרטן המעי הגס. מעבר למחקר בסיסי עוסק בן נריה גם במחקר תרגומי בסרטן, לדוגמה, פיתוח תרופות המבוססות על מעכבי אנזימים לטיפול בסרטן הדם. בן נריה הוא חבר האקדמיה הלאומית הישראלית למדעים, חבר נבחר בארגון האירופי לביולוגיה מולקולרית EMBO, יושב ראש ההנהלה המדעית של המרכז למצוינות בחקר אותו ביולוגיים באוניברסיטת פרייבורג ופרופסור עמית באוניברסיטת ג'יאו טונג שאנגחאי. הוא זכה בפרס לנדאו של מפעל הפיס, פרס המייסדים של חברת טבע, פרס רפופורט למחקר ביו-רפואי (2016) ובפרס א.מ.ת. (2019). בן נריה נשוי לזיוה, גנטיקאית, והוא אביו של השף יובל בן נריה. ינון בן נריה, באתר גוגל סקולר פרופ׳ ינון בן נריה, זוכה פרס אמת בביו רפואה לשנת 2019 מחקר פורץ דרך - חיידקי המעי וסרטן
ארנברג

האם התכוונתם ל... אריאל ארנברג – שחמטאי ישראלי יצחק ארנברג – הרב האורתודוקסי של ברלין נועה ארנברג – תסריטאית ישראלית דוכסות ארנברג – דוכסות גרמנית ארנסברג
טרקטור משוריין חרקוב

טרקטור משוריין "חרקוב" (ברוסית: ХТЗ-16) היה רכב קרבי משוריין סובייטי מימי מלחמת העולם השנייה. בעקבות אבדות גדולות של טנקים עם תחילת הפלישה לברית המועצות, הוחלט באוגוסט 1941 על ייצור כ-2,000 טרקטורים משוריינים. הכלי נבנה על שלדת טרקטור זחלילי ונקרא על שם מפעל הטרקטורים של חרקוב. בתחילת ספטמבר החל ייצורם של הטרקטורים בחרקוב. לאחר שגרמנים החלו להתקדם לכיוון העיר החל פינוי המפעל לאזורים הפנימיים של ברית המועצות, והיצור עבר בחלקו לסטלינגרד. לא יותר מ-100 טרקטורים כאלו נבנו, על אף שהתכנון היה ליותר מ-800 כלים. חלק מהכלים שימש בלחימה ליד חרקוב, אולם הם הושמדו במהרה. יחידה של כלים אלו שימשה גם בלחימה באזור מוסקבה. הכלים האחרונים אבדו בקרבות באביב 1942 סביב חרקוב. הכלי תופעל בעזרת צוות של שני אנשים. חימושו כלל תותח בקוטר 45 מ"מ ומקלע DT, שהורכב על החלק העליון של הכלי. מדיה וקבצים בנושא טרקטור משוריין חרקוב בוויקישיתוף טרקטורים משוריינים סובייטיים ערך זה הוא קצרמר בנושא אמצעי לחימה ובנושא כלי רכב. אתם מוזמנים לתרום לוויקיפדיה ולהרחיב אותו.